America Inoti VaTsvangirai Vakakunda VaMugabe Musarudzo
MDC yaVaTsvangirai iri kuendererawo mberi nekusangana nevatungamiri vekune dzimwe nyika.
Mutevedzeri wemunyori anoona nezve Africa muhurumende yeAmerica, Muzvare Jendayi Frazer, vanoti zviri pachena kuti mutungamiri weMDC, VaMorgan Tsvangirai, kuti ndivo vakakunda musarudzo yemutungamiri wenyika. Muzvare Frazer vataura mashoko aya pamusangano wavaita nevatori venhau neChina muPretoria kuSouth Africa. Muzvare Frazer vari kushanyira nyika dzemu SADC vachidzizivisa pamire hurumende yavo panyaya yegakava resarudzo dzemuZimbabwe. Ukuwo munyori mukuru weMDC, VaTendai Biti, vaita musangano nevakuru vakuru veANC, vakataura nezvekusafara kwavo nemabasa aVaMugabe. Nekune rimwe divi, VaTsvangirai vari kuenderera mberi vachisangana nevakuru vemu Africa, vachivaudza mamiriro akaita zvinhu muZimbabwe EU iri kutiwo pamusangano wayo svondo rinotevera, iri kuda kuti ipe kurudziro yekuti SADC imanikidze VaMugabe kuti vateerere zvido zvevanhu. Nekowo vakuru veAnglican Church muBritain, vatiwo VaMugabe vakaregedzwa vachiita maitiro avo vanogona kuti munyika muite hondo sezvakaitika kuKenya nekuRwanda. Mashoko aya atsinhirwawo naArchbishop Desmond Tutu. Professor John Makumbe nyanzvi munyaya dzezvematongerwo enyika vari mudzidzisi paUZ. Professor Makumbevaudza mutori wenhau Blessing Zulu kuti VaTsvangirai vari kuita zvakanaka kunze asi vanoti vanofanira kudzoka kumusha kutungamira vanhu kuti varatidze kutustumwa kwavo nemabasa aVaMugabe. Dzimwe Nhau Kubva kuStudio 7...